CELEX: 32020R1720
Language: lt
Date: 2020-11-17 00:00:00
Title: Komisijos reglamentas (ES) 2020/1720 2020 m. lapkričio 17 d. kuriuo dėl gyvūnų augintinių ėdalo importo iš Gruzijos iš dalies keičiamas Reglamentas (ES) Nr. 142/2011 (Tekstas svarbus EEE)

2020 11 18   
               
               
                  LT
               
               
                  Europos Sąjungos oficialusis leidinys
               
               
                  L 386/6
               
            
         KOMISIJOS REGLAMENTAS (ES) 2020/1720
         2020 m. lapkričio 17 d.
         kuriuo dėl gyvūnų augintinių ėdalo importo iš Gruzijos iš dalies keičiamas Reglamentas (ES) Nr. 142/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (1), ypač į jo 41 straipsnio 3 dalies pirmą ir trečią pastraipas ir 42 straipsnio 2 dalį,
         kadangi:
         
                     (1)
                  
                  
                     Komisijos reglamente (ES) Nr. 142/2011 (2) nustatytos Reglamento (EB) Nr. 1069/2009 įgyvendinimo taisyklės, įskaitant visuomenės ir gyvūnų sveikatos reikalavimus, taikomus importuojant gyvūnų augintinių ėdalą. Gyvūnų augintinių ėdalo, įskaitant šunų kramtalą, importo į Sąjungą ir vežimo per ją tranzitu reikalavimai išdėstyti to reglamento XIV priede, kuriame, be kita ko, pateiktas trečiųjų šalių sąrašas;
                  
               
                     (2)
                  
                  
                     2019 m. kovo 19 d. Gruzija paprašė būti įtraukta į Reglamento (ES) Nr. 142/2011 XIV priedo sąrašą dėl perdirbto gyvūnų augintinių ėdalo, išskyrus konservuotą gyvūnų augintinių ėdalą, importavimo į Sąjungą;
                  
               
                     (3)
                  
                  
                     siekdama įtraukti trečiąją šalį pareiškėją į Reglamento (ES) Nr. 142/2011 XIV priedo sąrašą dėl perdirbto gyvūnų augintinių ėdalo, išskyrus konservuotą gyvūnų augintinių ėdalą, importavimo į Sąjungą, Komisija atliko patikras vietoje, įskaitant trečiosios šalies pareiškėjos veterinarijos teisės aktų ir trečiosios šalies pareiškėjos kompetentingų institucijų pajėgumų įgyvendinti tuos teisės aktus ir atlikti oficialius tikrinimus išsamų vertinimą. Gruzijos kompetentingos institucijos pateikė Komisijai patvirtinimus, kad Gruzija gali laikytis atitinkamų sveikatos reikalavimų ir suteikti pakankamas garantijas dėl jos atliekamų perdirbto gyvūnų augintinių ėdalo, išskyrus konservuotą gyvūnų augintinių ėdalą, gamybos tikrinimų. Todėl Gruziją galima pagrįstai įtraukti į trečiųjų šalių, iš kurių galima į Sąjungą importuoti ir per ją tranzitu vežti perdirbtą gyvūnų augintinių ėdalą, išskyrus konservuotą gyvūnų augintinių ėdalą, sąrašą;
                  
               
                     (4)
                  
                  
                     todėl Reglamentas (ES) Nr. 142/2011 turėtų būti atitinkamai iš dalies pakeistas;
                  
               
                     (5)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 142/2011 XIV priedas iš dalies keičiamas pagal šio reglamento priedo tekstą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 300, 2009 11 14, p. 1.
         
            (2)  2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).
      
      
         
            PRIEDAS
            Reglamento (ES) Nr. 142/2011 XIV priedo II skyriaus 1 skirsnio 2 lentelės 12 eilutė pakeičiama taip:
            
               
                           „12
                        
                        
                           Gyvūnų augintinių ėdalas, įskaitant šunų kramtalus
                        
                        
                           
                                       a)
                                    
                                    
                                       jei tai perdirbtas gyvūnų augintinių ėdalas ir šunų kramtalai: 35 straipsnio a punkto i ir ii papunkčiuose nurodytos medžiagos;
                                    
                                 
                                       b)
                                    
                                    
                                       jei tai žalias gyvūnų augintinių ėdalas: 35 straipsnio a punkto iii papunktyje nurodytos medžiagos.
                                    
                                 
                        
                           Gyvūnų augintinių ėdalas ir šunų kramtalai turi būti pagaminti pagal XIII priedo II skyrių.
                        
                        
                           
                                       a)
                                    
                                    
                                       jei tai žalias gyvūnų augintinių ėdalas:
                                       Reglamento (ES) Nr. 206/2010 II priedo 1 dalyje arba Reglamento (EB) Nr. 798/2008 I priede išvardytos trečiosios šalys, iš kurių valstybės narės leidžia importuoti tų pačių rūšių gyvūnų šviežią mėsą, bet tik su kaulais.
                                       Jei tai žuvų žaliavos – Sprendimo 2006/766/EB II priede išvardytos trečiosios šalys;
                                    
                                 
                                       b)
                                    
                                    
                                       jei tai šunų kramtalai ir gyvūnų augintinių ėdalas, išskyrus žalią gyvūnų augintinių ėdalą:
                                       
                                                    
                                                
                                                
                                                   trečiosios šalys, išvardytos Reglamento (ES) Nr. 206/2010 II priedo 1 dalyje, ir šios šalys:
                                                   
                                                                
                                                            
                                                            
                                                               (JP) Japonija
                                                            
                                                         
                                                                
                                                            
                                                            
                                                               (EC) Ekvadoras
                                                            
                                                         
                                                                
                                                            
                                                            
                                                               (LK) Šri Lanka
                                                            
                                                         
                                                                
                                                            
                                                            
                                                               (TW) Taivanas
                                                            
                                                         
                                                                
                                                            
                                                            
                                                               (SA) Saudo Arabija (tik perdirbtas gyvūnų augintinių ėdalas iš paukštienos)
                                                            
                                                         
                                                                
                                                            
                                                            
                                                               (GE) Gruzija (tik perdirbtas gyvūnų augintinių ėdalas, išskyrus konservuotą gyvūnų augintinių ėdalą).
                                                            
                                                         
                                             
                                                    
                                                
                                                
                                                   Jei tai perdirbtas gyvūnų augintinių ėdalas iš žuvų žaliavų – Sprendimo 2006/766/EB II priede išvardytos trečiosios šalys.
                                                
                                             
                                 
                        
                           
                                       a)
                                    
                                    
                                       jei tai konservuotas gyvūnų augintinių ėdalas: XV priedas, 3 skyriaus A dalis;
                                    
                                 
                                       b)
                                    
                                    
                                       jei tai perdirbtas gyvūnų augintinių ėdalas, išskyrus konservuotą gyvūnų augintinių ėdalą: XV priedas, 3 skyriaus B dalis;
                                    
                                 
                                       c)
                                    
                                    
                                       jei tai šunų kramtalai: XV priedas, 3 skyriaus C dalis;
                                    
                                 
                                       d)
                                    
                                    
                                       jei tai žalias gyvūnų augintinių ėdalas: XV priedas, 3 skyriaus D dalis.“